Cyber-shot Brukerveiledning
Skriv ut
Hovedsiden > Forholdsregler / Om dette kameraet > Forholdsregler > Batteri

## Batteri

Om lading av batteriet
Effektiv bruk av batteriet
Gjenværende batteriladning
Oppbevaring av batteriet
Om batteriets levetid
Kompatibelt batteri

### Om lading av batteriet

- Lad batteriet (inkludert) før du bruker kameraet for første gang.

- Du kan lade batteriet selv om det ikke er helt utladet. Du kan dessuten bruke batteriet selv om det bare er delvis oppladet.

- Vi anbefaler at batteriet lades opp i omgivelsestemperaturer mellom 10 °C og 30 °C. Batteriet vil kanskje ikke lades effektivt ved temperaturer som ligger utenfor dette temperaturområdet.

### Effektiv bruk av batteriet

- Batteriets ytelse reduseres på steder med lave temperaturer. Når det er kaldt, er driftstiden til batteriet kortere. Vi anbefaler følgende metode for at batteriet skal kunne brukes så lenge som mulig:

- Putt batteriet i en lomme nær kroppen for å varme det opp, og sett det inn i kameraet rett før du begynner opptaket.
  (Hvis du har metallgjenstander i lommen, f.eks. nøkler, må du være oppmerksom på kortslutningsfaren.)

- Hvis du bruker blitsen eller zoomen hyppig, vil batteriet raskt tømmes for strøm.

- Vi anbefaler at du har reservebatterier for hånden som varer to eller tre ganger lenger enn forventet opptakstid, og at du tar prøveopptak før de faktiske opptakene.

- Ikke utsett batteriet for vann. Batteriet er ikke vanntett.

- Ikke legg batteriet på svært varme steder, f.eks. i en bil eller i direkte solskinn.

- Hvis kontakten på batteriet er tilsmusset, kan du kanskje ikke slå på kameraet eller lade batteriet tilstrekkelig. I så fall må du forsiktig tørke alt støv av batteriet med en myk klut eller bomullspinne.

### Gjenværende batteriladning

- En batterinivåindikator vises på skjermen.

A: høy
B: lav

- Det tar ca. 1 minutt før riktig batterinivå vises.

- Under visse forhold kan det hende at batterinivåindikatoren ikke er riktig.

- Hvis du ikke betjener kameraet for en viss periode mens strømmen er på, slår kameraet seg av automatisk. (Automatisk avstengingsfunksjon)

- Hvis batteriets gjenværende lading ikke vises, trykker du DISP (Vis innhold) på kontrollhjulet. [Detaljer]

### Oppbevaring av batteriet

- Lad batteriet helt ut før du legger det til oppbevaring, og oppbevar det tørt og kjølig. For at batteriets funksjon skal opprettholdes, må du lade det og deretter lade det helt ut i kameraet minst én gang i året.

- For å bruke opp batteriet må du la kameraet være i lysbildeavspillingsmodus til strømmen er brukt opp.

- For å forhindre at terminalen tilsmusses, kortslutter, osv. må du bruke en plastpose e.l. for å hindre at batteriet kommer i kontakt med metall under transport og lagring.

### Om batteriets levetid

- Batteriets levetid er begrenset. Batterikapasiteten reduseres med tiden og med gjentatt bruk. Dersom batteriets levetid blir betydelig forkortet, er det sannsynligvis på tide å skifte det ut med et nytt.

- Batteriets levetid varierer avhengig av hvordan det brukes og lagres, samt miljøet det brukes i.

### Kompatibelt batteri

- NP-BX1 (inkludert) kan bare brukes i X-type kompatible Cyber-shot-modeller.

Til toppen