Cyber-shot Brukerveiledning
Skriv ut
Hovedsiden > Forholdsregler / Om dette kameraet > Forholdsregler > Forholdsregler

## Forholdsregler

Sikkerhetskopi av minnekort
Om databasefiler
Ikke bruk/oppbevar kameraet på følgende steder
Om transportering
Om driftstemperaturer
Om kondens
Kameraets innebygde funksjoner
Hva er 1080 60p/50p?
Om bildedatakompatibilitet
Om å spille av film på andre enheter
Merknader om skjermen og linsen
Merknader om blitsen

### Sikkerhetskopi av minnekort

Ikke slå av kameraet, ta ut batteriet eller ta ut minnekortet mens tilgangslampen lyser. Ellers kan minnekortet bli skadet. Pass på å ta en sikkerhetskopi for å ta vare på dataene dine.

### Om databasefiler

Når du setter et minnekort uten en databasefil inn i kameraet og slår på strømmen, blir en del av minnekortets kapasitet brukt til å opprette en databasefil automatisk. Det kan ta litt tid før du kan utføre neste operasjon. Dersom en feil oppstår på databasefilen, importerer du alle bilder til en datamaskin med "PlayMemories Home", deretter formaterer du minnekortet.

### Ikke bruk/oppbevar kameraet på følgende steder

- På svært varme, kalde eller fuktige steder
  Kamerahuset kan bli deformert i enkelte situasjoner, f.eks. i en bil som står i solen. Dette kan føre til at kameraet slutter å virke som det skal.

- I direkte sollys og i nærheten av en ovn
  Kamerahuset kan bli misfarget eller deformert, noe som kan føre til at det slutter å virke som det skal.

- På steder som utsettes for vibrasjoner

- I nærheten av sterke magnetfelt

- På sandete eller støvete steder
  Vær forsiktig så det ikke kommer sand eller støv inn i kameraet. Dette kan få kameraet til å slutte å virke som det skal, og i enkelte tilfeller vil det kunne oppstå feil som ikke kan repareres.

### Om transportering

Ikke sett deg på stoler e.l. med kameraet i baklommen på bukser eller skjørt. Dette kan føre til feilfunksjoner eller skader på kameraet.

### Om driftstemperaturer

Kameraet er konstruert for bruk ved temperaturer mellom 0 °C og 40 °C. Fotografering på svært kalde eller varme steder som avviker fra dette temperaturområdet, anbefales ikke.

### Om kondens

- Hvis kameraet bringes direkte fra et kaldt til et varmt sted, kan fuktighet kondensere på kameraets innside eller utside. Denne kondensen kan få kameraet til å slutte å virke som det skal.

- Ved kondensdannelse må du slå av kameraet og vente ca. en time til kondensen har fordampet. Vær oppmerksom på at du ikke får klare bilder om du forsøker å fotografere med kondens i linsen.

### Kameraets innebygde funksjoner

- Denne håndboken beskriver funksjonene til 1080 60i-kompatible enheter og 1080 50i-kompatible enheter.

For å sjekke om kameraet ditt er en 1080 60i-kompatibel enhet eller en 1080 50i-kompatibel enhet, kan du se etter følgende merker under kameraet.

- 1080 60i-kompatibel enhet: 60i

- 1080 50i-kompatibel enhet: 50i

- Sett [Flymodus] til [På] når du reiser med fly.

### Hva er 1080 60p/50p?

- Til forskjell fra opptaksmoduser frem til nå, som tar opp med en sammeflettet metode, tar dette kameraet opp med en progressiv metode. Dette øker oppløsningen og gir et jevnere, mer realistisk bilde.

### Om bildedatakompatibilitet

- Dette kameraet samsvarer med DCF (Design rule for Camera File system) universale standarder, som ble etablert av JEITA (Japan Electronics and Information Technology Industries Association).

- Sony garanterer ikke at kameraet vil kunne spille av bilder som er tatt opp eller redigert med annet utstyr, eller at annet utstyr vil kunne spille av bilder som er tatt med kameraet.

### Om å spille av film på andre enheter

- Dette kameraet bruker MPEG-4 AVC/H.264 High Profile for opptak i AVCHD-format. Filmer som tas opp i AVCHD-format med dette kameraet, kan ikke spilles av på følgende enheter.

- Andre enheter som er kompatible med AVCHD-formatet, som ikke støtter høyprofil

- Enheter som er inkompatible med AVCHD-formatet

Dette kameraet bruker også MPEG-4 AVC/H.264 Main Profile for opptak i MP4-format. Dette er grunnen til at film som er tatt opp i MP4-format med dette kameraet, ikke kan spilles av på andre enheter enn de som støtter MPEG-4 AVC/H.264.

- Plater med HD-bildekvalitet kan kun spilles av på avspillingsenheter for AVCHD-format. En DVD-spiller eller en DVD-opptaker kan ikke spille av en plate som er tatt opp med HD-bildekvalitet, fordi de ikke er kompatible med AVCHD-formatet. Hvis du setter en HD-bildekvalitetsplate som er tatt opp i AVCHD-format inn i en DVD-spiller eller DVD-opptaker, vil du kanskje ikke kunne løse ut platen.

- Filmer tatt opp i 1080 60p-/1080 50p-format kan bare spilles av på 1080 60p-/1080 50p-støttede enheter.

### Merknader om skjermen og linsen

- Skjermen er utviklet ved hjelp av avansert presisjonsteknologi som sikrer at over 99,99 % av pikslene brukes aktivt. Du vil imidlertid kunne oppleve at enkelte små, mørke og/eller lyse (hvite, røde, blå eller grønne) punkter vises på skjermen. Disse punktene er en normal følge av produksjonsprosessen, og påvirker ikke opptaket.

- Hvis skjermen utsettes for direkte sollys over lengre tid, kan det oppstå funksjonsfeil. Vær forsiktig med å legge kameraet utendørs eller i nærheten av vinduer.

- Du må ikke trykke noe mot skjermen. Skjermen kan bli misfarget, og dette kan forårsake funksjonsfeil.

- Bilder kan bli hengende igjen på skjermen i miljøer med lav temperatur. Dette er ikke en feil.

- Ikke slå borti noe med det bevegelige objektivet, og ikke bruk makt på det.

### Merknader om blitsen

- Når du bruker blitsen, spretter blitsen opp automatisk. Trykk blitsen ned manuelt hvis du ikke bruker den.

- Ikke dekk blitsen med fingrene.

- Ikke bær kameraet etter blitsenheten, eller bruk overdreven makt på den.

- Dersom vann, støv eller sand kommer inn i den åpne blitsenheten, kan dette forårsake en feil.

Til toppen